Dona'm les entitats que apareixen en el següent text:
Catalina Llabrés Piris (Ciutadella de Menorca, 20 de març de 1901 - Ciutadella de Menorca, 7 de febrer de 1985) fou la primera dona farmacèutica de les Illes Balears. Catalina estudià i, una vegada acabats els estudis primaris, es matriculà de la segona ensenyança i l'acabà el 1919 i afermant així el camí que li permetria realitzar els seus estudis universitaris. Es matriculà a la Universitat de Barcelona i quan tenia 25 anys, el 22 d'agost del 1925 s'expedí el seu títol de llicenciada en farmàcia per aquesta universitat. El 1926, Catalina comprà una farmàcia de Ciutadella al farmacèutic Gabriel Martí Bella i passà així a ser la primera dona farmacèutica de les Illes Balears. Exercí, doncs, la seva professió com a propietària d'una farmàcia (la Farmàcia Llabrés) situada a la mateixa adreça que el seu domicili familiar, al carrer Josep Maria Quadrado número 15, de Ciutadella, a l'Illa de Menorca. Deu anys després d'haver obtingut el títol, l'1 de gener de 1935 s'inscriví com a farmacèutica en el registre del Col·legi Oficial de Farmacèutics de les Illes Balears, i obtingué el 246 com a número de col·legiada. Catalina es casà amb Ramon Balada Matamoros l'abril de 1935, amb qui tingué un fill, Juan Ignacio Balada Llabrés, que el 1985 heretà la farmàcia després de la mort de la seva mare. Catalina Llabrès i Piris formà part de les primeres generacions de dones amb titulació universitària a les Illes Balears. El seu nom apareix en els llibres d'història, entre els d'altres pioneres com foren, en la seva mateixa època, Antònia Cañellas i Vicens, Maria Gil i Puig, Francisca A. Ramis i Vidal, Maria Riera i Gabriel i Antònia Ferrer i Pérez, que es llicenciaren, com ella mateixa, en farmàcia.
Catalina Llabrés Piris : persona, Illes Balears : Entitat_Geopolítica, Catalina : persona, Universitat de Barcelona : educació, Ciutadella : Entitat_Geopolítica, Gabriel Martí Bella : persona, Ramon Balada Matamoros : persona, Juan Ignacio Balada Llabrés : persona, Catalina Llabrès i Piris : persona, Antònia Cañellas i Vicens : persona, Maria Gil i Puig : persona, Francisca A. Ramis i Vidal : persona, Maria Riera i Gabriel : persona, Antònia Ferrer i Pérez : persona, Menorca : Entitat_Geopolítica, Farmàcia Llabrés : botigues, carrer Josep Maria Quadrado : ubicació, Col·legi Oficial de Farmacèutics de les Illes Balears : organització